CELEX: 32008R1103
Language: hr
Date: 2008-10-22 00:00:00
Title: Uredba (EZ) br. 1103/2008 Europskog parlamenta i Vijeća od 22. listopada 2008. o prilagodbi većeg broja instrumenata koji podliježu postupku utvrđenom u članku 251. Ugovora Odluci Vijeća 1999/468/EZ s obzirom na regulatorni postupak s kontrolom Prilagodba regulatornom postupku s kontrolom Treći dio

01/Sv. 005
            
            
               HR
            
            
               Službeni list Europske unije
            
            
               210
            
         32008R1103
   
               L 304/80
            
            
               SLUŽBENI LIST EUROPSKE UNIJE
            
            
               22.10.2008.
            
         
      UREDBA (EZ) br. 1103/2008 EUROPSKOG PARLAMENTA I VIJEĆA
   
   od 22. listopada 2008.
   o prilagodbi većeg broja instrumenata koji podliježu postupku utvrđenom u članku 251. Ugovora Odluci Vijeća 1999/468/EZ s obzirom na regulatorni postupak s kontrolom
   Prilagodba regulatornom postupku s kontrolom
   Treći dio
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c), članak 63. stavak 1. točku 1.(a) i članak 67.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Europske središnje banke (2),
   nakon savjetovanja s Odborom regija,
   u skladu s postupkom utvrđenim u članku 251. Ugovora (3),
   budući da:
   
               (1)
            
            
               Odluka Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4) izmijenjena je Odlukom Vijeća 2006/512/EZ (5) kojom je uveden regulatorni postupak s kontrolom za usvajanje mjera općenitog područja primjene namijenjenih izmjeni elemenata temeljnog instrumenta koji nisu ključni, donesenog u skladu s postupkom iz članka 251. Ugovora, između ostalog, brisanjem nekih od tih elemenata ili dopunjujući instrument novim elementima koji nisu ključni.
            
         
               (2)
            
            
               U skladu s izjavom Europskog parlamenta, Vijeća i Komisije (6) o Odluci 2006/512/EZ, kako bi regulatorni postupak s kontrolom bio primjenjiv na instrumente donesene u skladu s postupkom iz članka 251. Ugovora koji su već na snazi, potrebno je te instrumente prilagoditi u skladu s primjenjivim postupcima.
            
         
               (3)
            
            
               Ujedinjena Kraljevina i Irska koje su sudjelovale u donošenju i primjeni instrumenata izmijenjenih ovom Uredbom, u skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice sudjeluju u donošenju i primjeni ove Uredbe.
            
         
               (4)
            
            
               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Uredbe te za nju nije obvezujuća niti primjenjiva,
            
         DONIJELI SU OVU UREDBU:
   Članak 1.
   U ovoj Uredbi izraz „država članica” znači sve države članice osim Danske.
   Članak 2.
   Ovim se instrumenti navedeni u Prilogu u skladu s tim Prilogom, prilagođavaju Odluci 1999/468/EZ, kako je izmijenjena Odlukom 2006/512/EZ.
   Članak 3.
   Upućivanja na odredbe instrumenata navedenih u Prilogu smatraju se upućivanjima na odredbe kako su prilagođene ovom Uredbom.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama u skladu s Ugovorom o osnivanju Europske Zajednice.
      Sastavljeno u Strasbourgu 22. listopada 2008.
      
         
            Za Europski parlament
         
         
            Predsjednik
         
         H.-G. PÖTTERING
         
      
      
         
            Za Vijeće
         
         
            Predsjednik
         
         J.-P. JOUYET
         
      
   
   
      (1)  SL C 224, 30.8.2008., str. 35.
   
      (2)  SL C 117, 14.5.2008., str. 1.
   
      (3)  Mišljenje Europskog parlamenta od 18. lipnja 2008. (još nije objavljeno u Službenom listu) i Odluka Vijeća od 25. rujna 2008.
   
      (4)  SL L 184, 17.7.1999., str. 23.
   
      (5)  SL L 200, 22.7.2006., str. 11.
   
      (6)  SL C 255, 21.10.2006., str. 1.
   PRILOG
   1.   Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima
       (1)
   
   U vezi s Uredbom (EZ) br. 44/2001 Komisiju treba ovlastiti za ažuriranje ili usvajanje tehničkih prilagodbi za obrasce utvrđene u Prilogu toj Uredbi. Budući da su te mjere općenitog područja primjene te namijenjene izmjeni elemenata Uredbe (EZ) br. 44/2001 koji nisu ključni, moraju se usvojiti u skladu s regulatornim postupkom s kontrolom predviđenim u članku 5.a Odluke 1999/468/EZ.
   U skladu s tim, Uredba (EZ) br. 44/2001 mijenja se kako slijedi:
   
               1.
            
            
               Članak 74. stavak 2. zamjenjuje se sljedećim:
               „2.   Ažuriranje ili tehničke prilagodbe uzoraka obrazaca iz priloga V. i VI. usvaja Komisija. Te mjere namijenjene izmjeni elemenata ove Uredbe koji nisu ključni usvajaju se u skladu s regulatornim postupkom s kontrolom iz članka 75. stavka 2.”
            
         
               2.
            
            
               Članak 75. zamjenjuje se sljedećim:
               „Članak 75.
               1.   Komisiji pomaže odbor.
               2.   Kod upućivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ, uzimajući u obzir odredbe njezinog članka 8.”
            
         2.   Uredba Vijeća (EZ) br. 1206/2001 od 28. svibnja 2001. o suradnji između sudova država članica kod pribavljanja dokaza u građanskim i trgovačkim stvarima
       (2)
   
   U vezi s Uredbom (EZ) br. 1206/2001 Komisiju treba ovlastiti za ažuriranje ili usvajanje tehničkih izmjena standardnih obrazaca utvrđenih u Prilogu ovoj Uredbi. Budući da su te mjere općenitog područja primjene i da su namijenjene izmjeni elemenata Uredbe (EZ) br. 1206/2001 koji nisu ključni, moraju se usvojiti u skladu s regulatornim postupkom s kontrolom predviđenim u članku 5.a Odluke 1999/468/EZ.
   U skladu s tim, Uredba (EZ) br. 1206/2001 mijenja se kako slijedi:
   
               1.
            
            
               Članak 19. stavak 2. zamjenjuje se sljedećim:
               „2.   Ažuriranje ili tehničke izmjene standardnih obrazaca iz Priloga provodi Komisija. Te mjere namijenjene izmjeni elemenata ove Uredbe koji nisu ključni usvajaju se u skladu s regulatornim postupkom s kontrolom iz članka 20. stavka 2.”
            
         
               2.
            
            
               Članak 20. zamjenjuje se sljedećim:
               „Članak 20.
               1.   Komisiji pomaže odbor.
               2.   Kod upućivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ, uzimajući u obzir odredbe njezinog članka 8.”
            
         3.   Uredba Vijeća (EZ) br. 343/2003 od 18. veljače 2003. o uvođenju kriterija i mehanizama za utvrđivanje države članice nadležne za razmatranje zahtjeva za azil kojeg državljanin treće zemlje podnosi u nekoj od država članica
       (3)
   
   U vezi s Uredbom (EZ) br. 343/2003 Komisiju treba ovlastiti za usvajanje uvjeta i postupaka za provedbu humanitarne klauzule te za usvajanje kriterija potrebnih za provođenje transfera. Budući da su te mjere općenitog područja primjene i da su namijenjene izmjeni elemenata Uredbe (EZ) br. 343/2003 koji nisu ključni, moraju se usvajati u skladu s regulatornim postupkom s kontrolom predviđenim u članku 5.a Odluke 1999/468/EZ.
   U skladu s tim, Uredba (EZ) br. 343/2003 mijenja se kako slijedi:
   
               1.
            
            
               Članak 15. stavak 5. zamjenjuje se sljedećim:
               „5.   Uvjete i postupke za provedbu ovog članka, uključujući prema potrebi mehanizme mirenja za rješavanje sporova među državama članicama radi potrebe spajanja dotičnih osoba ili mjesta u kojem treba provesti spajanje usvaja Komisija. Te mjere namijenjene izmjeni elemenata ove Uredbe koji nisu ključni putem dopune usvajaju se u skladu s regulatornim postupkom s kontrolom iz članka 27. stavka 3.”
            
         
               2.
            
            
               Članak 19. stavak 5. zamjenjuje se sljedećim:
               „5.   Komisija može usvajati dodatna pravila za provođenje transfera. Te mjere namijenjene izmjeni elemenata ove Uredbe koji nisu ključni putem dopune usvajaju se u skladu s regulatornim postupkom s kontrolom iz članka 27. stavka 3.”
            
         
               3.
            
            
               Članak 20. stavak 4. zamjenjuje se sljedećim:
               „4.   Komisija može usvajati dodatna pravila za provođenje transfera. Te mjere namijenjene izmjeni elemenata ove Uredbe koji nisu ključni putem dopune usvajaju se u skladu s regulatornim postupkom s kontrolom iz članka 27. stavka 3.”
            
         
               4.
            
            
               Članak 27. stavak 3. zamjenjuje se sljedećim:
               „3.   Kod upućivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ, uzimajući pritom u obzir odredbe njezinog članka 8.”
            
         4.   Uredba (EZ) br. 805/2004 Europskog parlamenta i Vijeća od 21. travnja 2004. o uvođenju europskog naloga za izvršenje za nesporne tražbine
       (4)
   
   U vezi s Uredbom (EZ) br. 805/2004 Komisiju treba ovlastiti za izmjene standardnih obrazaca iz Priloga ovoj Uredbi. Budući da su te mjere općenitog područja primjene i da su namijenjene izmjenama elemenata Uredbe (EZ) br. 805/2004 koji nisu ključni, moraju biti usvojene u skladu s regulatornim postupkom s kontrolom predviđenim u članku 5.a Odluke 1999/468/EZ.
   U skladu s tim članci, 31. i 32. Uredbe (EZ) br. 805/2004 zamjenjuju se sljedećim:
   
      „Članak 31.
      Izmjene Priloga
      Izmjene standardnih obrazaca iz Priloga donosi Komisija. Te mjere namijenjene izmjeni elemenata ove Uredbe koji nisu ključni usvajaju se u skladu s regulatornim postupkom s kontrolom iz članka 32. stavka 2.
      Članak 32.
      Odbor
      1.   Komisiji pomaže odbor iz članka 75. Uredbe (EZ) br. 44/2001.
      2.   Kod upućivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ, uzimajući u obzir odredbe njezinog članka 8.”
   
   
      (1)  SL L 12, 16.1.2001., str. 1.
   
      (2)  SL L 174, 27.6.2001., str. 1.
   
      (3)  SL L 50, 25.2.2003., str. 1.
   
      (4)  SL L 143, 30.4.2004., str. 15.